钦定古今图书集成/理学汇编/经籍典/第038卷 > 《赠羊长史一首》前人
## 钦定古今图书集成/理学汇编/经籍典/第038卷 > 《赠羊长史一首》前人

愚生三季后，慨然念黄虞。得知千载外，正赖古人书。
圣贤留馀迹，事业在中都。岂忘游心目，关河不可逾。
九域甫已一，逝将理舟舆。闻君当先迈，负痾不获俱。
路若经商山，为我少踌躇。多谢绮与甪，精爽今何如？
紫芝谁复采，深谷久应芜。驷马无贳患，贫贱有交娱。
清谣结心曲，人乖运见疏。拥怀累代下，言尽意不舒。